Príloha č. 1 súťažných podkladov – Opis predmetu zákazky

Poradenské služby na vypracovanie štúdie uskutočniteľnosti k  PPP projektu „Názov PPP projektu“

Východiskové informácie 

Verejný obstarávateľ je zadávateľom PPP projektu „Názov PPP projektu“ (ďalej aj „projekt“). Pri zadávaní tohto projektu verejný obstarávateľ využíva metodickú podporu, ktorú podľa základných dokumentov v oblasti PPP poskytuje Ministerstvo financií SR (MF SR) prostredníctvom schémy technickej pomoci pre verejno-súkromné partnerstvá (PPP) pre orgány verejnej správy.

Ďalšie relevantné informácie o PPP projekte a charakteristika súčasného stavu, uvedenie stručného ale výstižného opisu miery pripravenosti projektu vrátane opisu existujúcej dokumentácie a prípadných odkazov, kde je možné získať túto dokumentáciu. Prehľad konkrétnych charakteristík o oblasti súvisiacej s projektom, ktoré sú relevantné pre jeho fungovanie. Prehľad by mal obsahovať popis faktorov, ktoré môžu mať vplyv na navrhovaný projekt. Popíšte súčasnú situáciu v sektore alebo rezorte, v ktorom bude projekt prebiehať, miestne postupy a stratégie a/alebo hospodárske údaje za sektor alebo rezort; históriu a súčasný stav organizačných štruktúr, inštitúcií a operačných systémov v sektore alebo rezorte; a ak je to vhodné a nie je to zachytené inde, právomoci a mandát inštitúcií; možnosti ľudských zdrojov; rozvoj infraštruktúry; vývoj trhu; informačné systémy a toky; stanovenie priorít a proces rozhodovania; prístup k identifikovaným prioritným sociálnym skupinám; finančné štruktúry a toky atď.

Základné zdroje východiskových informácií:

Návrh implementácie schémy technickej pomoci pre verejno-súkromné partnerstvá (PPP): definovanie úlohy schémy technickej pomoci pre PPP a špecifikácia jednotlivých štádií procesu prípravy a realizácie PPP projektov, inštitucionálneho zabezpečenia tohto procesu a úloh jednotlivých subjektov 
- prijaté uznesením vlády SR č. 786/2007 
http://www.finance.gov.sk/Default.aspx?CatID=6676 

Návrh základných metodických a implementačných dokumentov súvisiacich s riadením schémy technickej pomoci pre verejno-súkromné partnerstvá (PPP): „prvý balík“ metodických dokumentov pre zadávateľov PPP projektov, obsahujúci metodické dokumenty: Osnova projektového zámeru PPP projektu a kritériá pre jeho výber, Kódex riadenia prípravy a realizácie PPP projektu a Prístup k riadeniu rizík v PPP projektoch 
- prijaté uznesením vlády SR č. 80/2008
http://www.finance.gov.sk/Default.aspx?CatID=6676

Postup pri príprave a realizácii PPP projektu a kontrolný proces: 
•	metodický dokument podrobne opisujúci postup zadávateľov pri príprave a realizácii PPP projektu v jeho jednotlivých štádiách. 
- prijaté uznesením vlády SR č. 499/2009
http://www.finance.gov.sk 

Obsah a požiadavky na štúdiu uskutočniteľnosti a komparátor verejného sektora (Public Sector Comparator):
•	metodický dokument, ktorého prvá časť konkrétne rozpracúva základné náležitosti štúdie uskutočniteľnosti PPP projektu a ktorého druhú časť tvorí metodika komparátora verejného sektora - Public Sector Comparator. 
- prijaté uznesením vlády SR č. 500/2009
http://www.finance.gov.sk

Analýza právnych predpisov vo vzťahu k uskutočniteľnosti projektov verejno-súkromného partnerstva (PPP) v Slovenskej republike a návrh legislatívnych opatrení v oblasti PPP:
•	V analýze sú podrobne analyzované všeobecne záväzné právne predpisy platné v Slovenskej republike, ktoré právne upravujú realizáciu PPP projektov a navrhujú sa zmeny vybraných všeobecne záväzných právnych predpisov za účelom vytvorenia vhodných legislatívnych podmienok na realizáciu PPP projektov.
- prijaté uznesením vlády SR č. 609/2009
http://www.rokovania.sk/appl/material.nsf/0/246593FCE7977561C125761D0047BD52?OpenDocument 
http://www.finance.gov.sk

Ďalšie relevantné informácie možno nájsť na adrese webového sídla MF SR www.finance.gov.sk v sekcii Verejno-súkromné partnerstvá (PPP).

Ďalšie metodické materiály, dokumenty, interné riadiace akty, odkazy na webové stránky verejného obstarávateľa ako zadávateľa PPP projektu majúce význam pre realizáciu tohto predmetu zákazky.
 
Súvisiace projekty a programy

Všetky projekty realizované alebo pripravované verejným obstarávateľom ako zadávateľom PPP projektu, ktorých realizácia úzko súvisí s projektom a ktoré majú alebo môžu mať vplyv na plnenie predmetu zákazky v rámci daného projektu.

Ciele 

Všeobecným cieľom tohto predmetu zákazky je podporiť kvalitnú a zodpovednú prípravu projektu s využitím najlepšej medzinárodnej praxe v oblasti PPP.

Konkrétnym cieľom tohto predmetu zákazky je posúdiť výhodnosť realizácie projektu ako aj posúdiť výhodnosť realizácie projektu formou PPP.

Predpoklady a riziká

Predpokladom úspešnej implementácie tohto projektu je:
-	efektívne a profesionálne riadenie tohto projektu,
-	efektívna a pružná spolupráca uchádzača (ďalej len „poradca“) a zadávateľa ako verejného obstarávateľa,
-	dostatočné znalosti a skúsenosti poradcu ohľadom problematiky PPP.

Rizikom implementácie je zmena rozhodnutia verejného obstarávateľa (zadávateľa) ohľadom realizácie projektu formou PPP.

Všeobecné vymedzenie predmetu zákazky

Poskytnutie poradenstva verejnému obstarávateľovi súvisiaceho s vypracovaním štúdie uskutočniteľnosti k PPP projektu „Názov PPP projektu“ podľa metodického dokumentu Obsah a požiadavky na štúdiu uskutočniteľnosti a komparátor verejného sektora (Public Sector Comparator) a všetkých s tým súvisiacich činností.

Podrobné vymedzenie predmetu zákazky

Predmetom zákazky je poskytovanie komplexných poradenských služieb pre verejného obstarávateľa pri vypracovaní štúdie uskutočniteľnosti k PPP projektu „Názov PPP projektu“. 

Časť poradenstva od schválenia spracovanej štúdie uskutočniteľnosti verejným obstarávateľom, resp. riadiacim výborom do schválenia návrhu projektu so zohľadnením výsledkov štúdie uskutočniteľnosti (III. míľnik plnenia predmetu Zmluvy) bude poradca poskytovať, iba ak ho o to verejný obstarávateľ písomne požiada v lehote 30 dní od doručenia potvrdenia. Podrobný popis obsahových náležitostí štúdie uskutočniteľnosti je rozpracovaný v metodickom dokumente Obsah a požiadavky na štúdiu uskutočniteľnosti a komparátor verejného sektora (Public Sector Comparator).

Poradca je povinný pri poskytovaní poradenstva postupovať podľa metodického dokumentu Obsah a požiadavky na štúdiu uskutočniteľnosti a komparátor verejného sektora (Public Sector Comparator) a štúdia uskutočniteľnosti musí obsahovať všetky náležitosti podľa tohto metodického dokumentu. 

Ak niektorý potrebný aspekt štúdie uskutočniteľnosti nie je obsiahnutý v metodickom dokumente Obsah a požiadavky na štúdiu uskutočniteľnosti a komparátor verejného sektora (Public Sector Comparator), poradca pri jeho zapracovaní zohľadní najlepšiu medzinárodnú prax pri príprave a realizácii PPP projektov. Od pravidiel ustanovených v metodickom dokumente Obsah a požiadavky na štúdiu uskutočniteľnosti a komparátor verejného sektora (Public Sector Comparator) sa poradca môže odchýliť iba po objektívnom zdôvodnení a s písomným súhlasom verejného obstarávateľa.

Poradca v štúdii uskutočniteľnosti na základe postupov a metód najlepšej praxe komplexne posúdi výhodnosť realizácie podporeného projektu a tiež posúdi výhodnosť realizácie podporeného projektu formou PPP. 

Vypracovanie štúdie uskutočniteľnosti bude pozostávať z 3 míľnikov:
I.	Posúdenie uskutočniteľnosti projektu,
II.	Schválenie spracovanej štúdie uskutočniteľnosti verejným obstarávateľom, resp. riadiacim výborom,
III.	Schválenie návrhu projektu so zohľadnením výsledkov štúdie uskutočniteľnosti.

Časť poradenstva spojenú s III. míľnikom bude poradca poskytovať iba ak ho o to verejný obstarávateľ požiada v lehote 30 dní od doručenia potvrdenia, a to po riadnom ukončení poradenstva v II. míľniku.

Poradenstvo v I. a II. míľniku bude musieť byť uskutočnené v lehote 12 mesiacov a prípadné poradenstvo v III. míľniku bude trvať najviac 6 mesiacov.  

Požadované výsledky/výstupy:

Štúdia uskutočniteľnosti odsúhlasená riadiacim výborom projektu a príslušným orgánom (ak sa štúdia uskutočniteľnosti schvaľuje popri verejnom obstarávateľovi aj príslušným orgánom).

Finančné prostriedky

Na tento predmet zákazky je určený rozpočet vo výške ... EUR bez DPH. V prípade, že ponuka presiahne túto čiastku, verejný obstarávateľ si vyhradzuje právo označiť ponuku za neprijateľnú.

Technické zabezpečenie  projektu

Orgánom zodpovedným za monitorovanie a riadenie tohto projektu bude riadiaci výbor projektu zriadený verejným obstarávateľom v súlade s Kódexom riadenia prípravy PPP projektu. Riadiaci výbor projektu plní funkciu oficiálnej rozhodovacej platformy na najvyššej úrovni riadenia z pozície verejného obstarávateľa. V rámci organizačnej štruktúry riadenia prípravy projektu je zodpovedný za naplnenie cieľov projektu. Riadiaci výbor projektu bude schvaľovať všetky predložené návrhy, požadované výstupy predložené poradcom počas trvania tohto projektu a bude kontrolovať samotný postup projektu.

Miestom plnenia štúdie uskutočniteľnosti sú priestory poradcu ako aj priestory verejného obstarávateľa. Technické vybavenie, nevyhnutné pre plnenie štúdie uskutočniteľnosti, ako napr. prostriedky IKT, zabezpečí poradca. Verejný obstarávateľ zabezpečí všetky náležitosti súvisiace s rokovaniami riadiaceho výboru projektu v rámci realizácie tohto predmetu zákazky. 

Personálne zabezpečenie projektu

Garantom profesionálneho a odborného plnenia predmetu zákazky (zmluvy) v súlade s požiadavkami verejného obstarávateľa uvedenými v tomto dokumente a v súlade s rozhodnutiami riadiaceho výboru projektu je voči verejnému obstarávateľovi vedúci poradenského tímu.

Podmienky na komunikačné zručnosti kľúčových expertov:

Vedúci poradenského tímu: znalosť slovenského jazyka minimálne slovom aj písmom a anglického jazyka minimálne na komunikačnej úrovni;

Finančný expert na PPP: znalosť anglického jazyka minimálne slovom aj písmom;

Právny expert na PPP: znalosť anglického jazyka minimálne slovom aj písmom;

Technický expert na PPP: znalosť anglického jazyka minimálne slovom aj písmom;

Finančný expert v oblasti projektov realizovaných v SR: znalosť slovenského jazyka minimálne slovom aj písmom a anglického jazyka aspoň na komunikačnej úrovni;

Právny expert v oblasti právneho poriadku SR: znalosť slovenského jazyka minimálne slovom aj písmom a anglického jazyka minimálne na komunikačnej úrovni;

Technický expert v oblasti projektov realizovaných v SR: znalosť slovenského jazyka minimálne slovom aj písmom a anglického jazyka aspoň na komunikačnej úrovni.

V prípade, ak kľúčoví experti nespĺňajú vyššie uvedené podmienky na komunikačné zručnosti, je poradca povinný zabezpečiť pri poskytovaní poradenstva tlmočenie a/alebo preklady na úrovni zodpovedajúcej vyššie uvedeným minimálnym komunikačným zručnostiam.

Požadovanie ovládania anglického jazyka pri niektorých expertoch je dané tým, že aplikačná prax v
oblasti PPP sa rozvíja primárne na báze tohto jazyka. Rovnako, používané
zmluvné štandardy a metodické rámce vychádzajú z dokumentov HM Treasury
(britské MF SR), ktoré sú v angličtine. Ovládanie anglického jazyka
vytvára potrebné predpoklady pre experta porozumieť problematike PPP,
resp. udržiavať krok s vývojom v tejto oblasti.

Ďalší krátkodobí experti

Na plnení zmluvy sa podieľajú okrem kľúčových expertov ďalší krátkodobí experti. Výber tímu krátkodobých expertov podlieha schváleniu verejným obstarávateľom (objednávateľom) vo fáze realizácie predmetu zákazky/zmluvy. Poradca je povinný predložiť verejnému obstarávateľovi na schválenie zoznam ďalších krátkodobých expertov zabezpečujúcich plnenie zmluvy spoločne s nižšie uvedenými dokladmi preukazujúcimi ich technickú a odbornú spôsobilosť najneskôr 15 dní pred začatím realizácie aktivity, na ktorej sa budú ďalší krátkodobí experti podieľať. Ďalší krátkodobí experti budú rovnako ako kľúčoví experti „členmi tímu poradcu“.

Zloženie tímu ďalších krátkodobých expertov a rozsah požiadaviek na nich závisí od rozsahu a zložitosti predmetu zákazky. Uvedení ďalší krátkodobí experti sú príkladom najrelevantnejších expertov, ktorí sa štandardne podieľajú ako garanti určitých čiastkových plnení a aktivít pri príprave a realizácii PPP projektu. Samozrejme, na príprave a realizácii PPP projektu sa podieľajú často desiatky expertov z rôznych oblastí. Účelom stanovenia požiadaviek na ďalších krátkodobých expertov v opise predmetu zákazky je ale oboznámiť uchádzačov už pri vytváraní ich ponúk s ďalšími odbornými garantmi, ktorí sa budú podieľať na plnení zmluvy a zmluvne si zabezpečiť ich účasť na jej plnení, keďže opis predmetu zákazky sa stane súčasťou zmluvy ako jej príloha. 

Nie je vylúčené, že v rámci opisu predmetu zákazky budú uvedení aj kľúčoví experti, ktorých z rôznych dôvodov nie je v určitom prípade vhodné či účelné požadovať priamo v podmienkach účasti. V tomto prípade sa preukázanie splnenia podmienok na týchto kľúčových expertov bude požadovať iba od úspešného uchádzača, čím možno vyriešiť problém s nedostatkom expertov v určitom čase na danom relevantnom trhu a napomôcť tak hospodárskej súťaži. Verejný obstarávateľ si takto minimálne zmluvne zabezpečí účasť takýchto kľúčových expertov na plnení zmluvy, keďže opis predmetu zákazky sa stane súčasťou zmluvy ako jej príloha.

Požiadavky na krátkodobých expertov zabezpečujúcich plnenie zmluvy:

Expert v oblasti finančného modelovania

1.	ukončené vysokoškolské vzdelanie v odbore ekonómia; túto podmienku uchádzač u experta preukáže dokladom o najvyššom dosiahnutom vzdelaní (nevyžaduje sa predloženie originálu alebo úradne osvedčenej kópie),

2.	minimálne 5 rokov praxe v odbore finančného poradenstva v období posledných 10 rokov; túto podmienku uchádzač u experta preukáže životopisom (bod 11), vypracovaným podľa vzoru v prílohe č. 7 týchto súťažných podkladov a podpísaným príslušným expertom,

3.	znalosť slovenského jazyka minimálne na komunikačnej úrovni alebo anglického jazyka minimálne na komunikačnej úrovni; túto podmienku uchádzač u experta preukáže životopisom (bod 6), vypracovaným podľa vzoru v prílohe č. 7 týchto súťažných podkladov a podpísaným príslušným expertom,

4.	vykonávanie poradenstva v oblasti finančného modelovania minimálne na 3 projektoch typu projektového financovania, pričom každý projekt musel byť v rozsahu hodnoty transakcie aspoň vo výške 5 mil. EUR bez DPH; túto podmienku uchádzač u experta preukáže prostredníctvom nižšie uvedeného zoznamu projektov/zmlúv v bodu 17.2  súťažných podkladov.

Expert v oblasti daní

1.	ukončené vysokoškolské vzdelanie v odbore ekonómia alebo právo; túto podmienku uchádzač u experta preukáže dokladom o najvyššom dosiahnutom vzdelaní (nevyžaduje sa predloženie originálu alebo úradne osvedčenej kópie),

2.	minimálne 5 rokov praxe v odbore daňového poradenstva v období posledných 7 rokov; túto podmienku uchádzač u experta preukáže životopisom (bod 11), vypracovaným podľa vzoru v prílohe č. 7 týchto súťažných podkladov a podpísaným príslušným expertom,

3.	znalosť slovenského jazyka minimálne slovom i písmom; túto podmienku uchádzač u experta preukáže životopisom (bod 6), vypracovaným podľa vzoru v prílohe č. 7 týchto súťažných podkladov a podpísaným príslušným expertom.

Expert v oblasti účtovníctva

1.	ukončené vysokoškolské vzdelanie v odbore ekonómia; túto podmienku uchádzač u experta preukáže dokladom o najvyššom dosiahnutom vzdelaní (nevyžaduje sa predloženie originálu alebo úradne osvedčenej kópie),

2.	minimálne 5 rokov praxe v odbore účtovného poradenstva v období posledných 7 rokov; túto podmienku uchádzač u experta preukáže životopisom (bod 11), vypracovaným podľa vzoru v prílohe č. 7 týchto súťažných podkladov a podpísaným príslušným expertom,

3.	znalosť slovenského jazyka minimálne slovom i písmom; túto podmienku uchádzač u experta preukáže životopisom (bod 6), vypracovaným podľa vzoru v prílohe č. 7 týchto súťažných podkladov a podpísaným príslušným expertom.

Zoznam projektov/zmlúv experta v oblasti finančného modelovania, ktorým poradca preukazuje podmienku č. 4 tohto experta (zoznam), musí obsahovať:

a)	meno a priezvisko experta;
b)	názov a sídlo odberateľa, resp. zamestnávateľa;
c)	čas plnenia zmluvy, t. j. od - do (mesiac, rok);
d)	údaje o projekte, ku ktorému bolo poskytované poradenstvo v oblasti finančného modelovania, v štruktúre:
o	názov projektu, 
o	názov zadávateľa projektu 
o	stručný popis projektu, z ktorého musí byť zrejmé, že ide o projekt typu projektového financovania
o	hodnota transakcie
o	súčasný stav projektu
e)	funkciu, názov zastávanej funkcie príslušného experta;
f)	tel. č. a meno zamestnanca odberateľa, resp. zamestnávateľa kde je možné si tieto údaje overiť;
g)	potvrdenie príslušného odberateľa, resp. zamestnávateľa o vyššie uvedených údajoch. Ak nie je možné získať potvrdenie/osvedčenie od objednávateľa, resp. zamestnávateľa z dôvodov na strane  objednávateľa, resp. zamestnávateľa, preukazuje sa splnenie tejto podmienky čestným vyhlásením experta o pravdivosti uvádzaných údajov. V takomto prípade je poradca povinný uviesť dôvody nepredloženia potvrdenia/osvedčenia.

Obchodné podmienky poskytovania poradenských služieb

Poradca bude poskytovať poradenstvo v súlade s obchodnými podmienkami, ktoré sú ustanovené  v návrhu Zmluvy o poskytovaní poradenských služieb pri príprave projektu verejno‑súkromného partnerstva. Návrh zmluvy tvorí prílohu č. 2 súťažných podkladov. Od týchto obchodných podmienok nie je možné sa odchýliť.

Úspešný uchádzač (poradca) musí ku dňu uzavretia zmluvy preukázať, že má uzavretú platnú a účinnú poistnú zmluvu na poistenie zodpovednosti za škodu vzniknutú v súvislosti s plnením zmluvy na minimálnu sumu .... EUR (prispôsobiť výške predpokladanej hodnoty zákazky) a že má uhradené poistné za obdobie podľa predmetnej poistnej zmluvy a toto poistné krytie udržovať najmenej jeden rok po skončení plnenia zmluvy. 

Definícia niektorých pojmov použitých v týchto súťažných podkladoch

Fáza predloženia ponuky	Fázou predloženia ponuky podľa bodu 17.2 súťažných podkladov sa na účely splnenia podmienok účasti rozumie predloženie konečnej ponuky zadávateľovi predmetného PPP projektu uchádzačom, pri súťažnom/koncesnom dialógu predloženie konečnej ponuky po ukončení vedenia samotného dialógu. PPP projekt dosiahol fázu predkladania konečných ponúk aj v prípade, ak po uplynutí lehoty na predkladanie ponúk nebola predložená žiadna ponuka napríklad z dôvodov na trhu.	
Miera zapojenia súkromného partnera v PPP projekte	Prvky PPP projektu, ktoré na vlastné riziko zabezpečuje súkromný partner, a to najmä:
•	projektovanie – D (design)
•	výstavba – B (build)
•	financovanie – F (finance)
•	prevádzka – O (operate)
•	údržba – M (maintain)
•	prevod – T (transfer).   	
Odberateľ projektu	Odberateľom projektu podľa bodu 17.2 súťažných podkladov je na účely vyhodnotenia splnenia podmienok účasti ústredný orgán štátnej správy, územný samosprávny celok, príspevková organizácia alebo iná právnická osoba, ktorá má konečný prospech z prostriedkov pridelených pre projekt. Pre účely tohto projektu je odberateľom vždy ten subjekt, ktorý je konečným užívateľom služby (poradenstva). Zadávateľom a odberateľom projektu môže, aj nemusí byť ten istý subjekt.	
Poradenstvo	Pre účely preukazovania splnenia podmienok účasti na kľúčových expertov je poradenstvom poskytovanie poradenských služieb expertom pre tretiu osobu, teda pre subjekt iný ako je zamestnávateľ daného kľúčového experta. Pre účely preukazovania splnenia podmienok účasti na uchádzača sa poradenstvom rozumie poradenstvo poskytnuté v ktorejkoľvek fáze prípravy a realizácie PPP projektu, minimálne však vo fáze vypracovania štúdie uskutočniteľnosti.	
PPP projekt	Projekt, v ktorom  
•	súkromný partner za platby od používateľov alebo od verejného partnera zabezpečuje aspoň výstavbu (B – build) a prevádzku (O – operate) diela, t. j. infraštruktúry, a poskytuje služby spojené s týmto dielom, 
•	súkromný partner nesie niektoré ekonomické riziká spojené s realizáciou výstavby a prevádzky diela, ktoré obvykle nesie verejný partner, a to riziko výstavby a jedno z rizík dopytu alebo dostupnosti,
•	dlhodobosť zmluvných vzťahov.  	
Riadiaci výbor projektu	Najvyšší riadiaci orgán verejného obstarávateľa vo vzťahu k projektu.
	
Súkromný partner	Zmluvná strana verejného obstarávateľa ako zadávateľa PPP projektu, realizujúca samotný PPP projekt.	
Súťažiteľný PPP projekt	PPP projekt spracovaný v rozsahu dokumentácie nevyhnutnej pre výber súkromného partnera jedným z postupov verejného obstarávania, resp. postupov podľa ZVO, najmä oznámenie o koncesii na práce, resp. oznámenie o vyhlásení verejného obstarávania, informatívny dokument, resp. súťažné podklady.	
Štúdia uskutočniteľnosti	Dokument, v ktorom sa podrobne analyzujú ekonomické, finančné, právne a technické aspekty projektu navrhovaného verejným obstarávateľom ako zadávateľom PPP projektu. Účelom štúdie uskutočniteľnosti je na základe postupov a metód najlepšej praxe komplexne posúdiť výhodnosť realizácie podporeného projektu ako aj posúdiť výhodnosť realizácie podporeného projektu formou PPP. Vypracovanie štúdie uskutočniteľnosti je  podľa základných dokumentov v oblasti PPP základnou etapou prípravy PPP projektu.	
Value for money (Hodnota za peniaze)	Optimálna kombinácia celoživotných nákladov projektu a kvality v rámci ponuky (alebo vhodnosti pre daný účel) uspokojujúca potrebu užívateľov. Hodnota za peniaze znamená, že verejný sektor získava najvyššiu možnú a súčasne využiteľnú hodnotu za vydané verejné prostriedky. Hodnota za peniaze v kvantitatívnom poňatí znamená pre verejný sektor dosiahnutie vyššieho či nižšieho úžitku v pomere k vynaloženým prostriedkom (pomer cena/výkon), než keby rovnaký projekt realizoval verejný sektor z vlastných prostriedkov a vo vlastnej réžii formou tradičnej verejnej zákazky (merané metódou finančnej analýzy v rámci komparátora verejného sektora). V kvalitatívnom poňatí vyjadruje Hodnota za peniaze výhodnosť variantu PPP či PSC porovnaním plnenia kvalitatívnych parametrov daného variantu.	
Zadávateľ PPP projektu	Subjekt verejnej správy, ktorý zabezpečuje alebo zodpovedá za dodávku verejnej služby alebo verejnej infraštruktúry, napr. príslušné ministerstvo alebo iný ústredný orgán štátnej správy, samosprávny kraj, mesto, obec, a pod. Zadávateľ je zodpovedný za prípravu a realizáciu PPP projektu, iniciuje PPP projekt a riadi ho vo všetkých jeho fázach a vždy zostáva garantom verejnej služby napriek tomu, že túto službu zabezpečuje súkromný partner. Presná definícia zadávateľa je uvedená v metodickom dokumente „Kódex riadenia prípravy a realizácie PPP projektu“.	
Zamestnanec	Pre účely preukazovania splnenia podmienok účasti na kľúčových expertov možno pri právnom expertovi za pracovnoprávny alebo obdobný pomer považovať vzťah advokáta, ktorý „pracuje“ ako konateľ spoločnosti s ručením obmedzeným, ktorej predmetom podnikania je poskytovanie právnych služieb.	
Zmluva o PPP	Zmluva uzavretá medzi verejným obstarávateľom ako zadávateľom PPP projektu a súkromným partnerom, ktorá špecifikuje podmienky dodania verejného statku/služby formou verejno-súkromného partnerstva. Zmluvou o PPP sa označuje taktiež zmluva spĺňajúca náležitosti koncesnej zmluvy, resp. koncesia v súlade s ustanovením §15 zákona.